label_title: Szlovák hadjárat Lengyelország ellen (1939)
label_desc: Az 1939-es lengyelországi szlovák hadjárat az az évi lengyelországi német invázió része volt, amit a Hitler által függetlenített szlovák bábállam hadseregének három hadosztálya hajtott végre Dél-Lengyelországban, Krakkó vidékén. Mivel a lengyel hadsereg legnagyobb részét a nyugatról benyomuló Wehrmachttal való harc kötötte le a szlovákok számottevő ellenállással nem találkoztak és csak minimális veszteségeket szenvedtek el, ugyanakkor katonai szereplésük nem is volt jelentős. A szlovák katonai betörést a Wehrmacht 14. hadserege is támogatta.